Kandinsky es converteix en el segon dels pintors convidats de la Biblioteca Infantil de Burjassot
2025-07-24

Les activitats gratuïtes d’animació lectora programades des de l’equip de Biblioteques de l’Institut Municipal de Cultura i Joventut de Burjassot continuen donant l’oportunitat als xiquets del municipi de conéixer als pintors més destacats del panorama internacional. En la segona de les activitats del mes de maig, que tindrà lloc dimecres que ve 13 de maig, el protagonista serà Kandinsky i la seua creació, Improvisación 9.

En aquest dia, els colors de la creació artística del pintor ompliran de llum la Biblioteca Infantil a partir de les 18 hores. Una llum i un color que mostraran als participants de l’activitat una manera diferent de pintar, de crear i de realitzar grans obres d’art. Per iniciar l’activitat, es llegirà un conte en el qual s’explica el quadre escollit per a, alhora, veure la importància de la música en la seua creació i com l’autor es va inspirar en diferents composicions musicals per crear els seus quadres.

Una nova vesprada d’animació, de foment de l’hàbit lector en la qual també s’ensenyarà als menuts la bellesa i la importància del món de l’art pictòric.